Campeonatu d'Europa de Fútbol de la UEFA 2012

El **Campeonatu d'Europa de Fútbol de la UEFA 2012** (o **Eurocopa 2012**) va a ser el decimucuartu campeonatu d'Europa de seleiciones organizáu pola UEFA. La fase final del tornéu va a facese en Polonia y Ucraína ente'l 8 de xunu y el 1 de xunetu de 2012. Esta va ser la tercer vegada na que dos países organicen xuntos el tornéu, dempués de Bélxica y Países Baxos nel añu 2000 y Austria y Suiza nel añu 2008.

La candidatura conxunta Polonia/Ucraína fue escoyida pol Comité Executivu de la UEFA'l 18 d'abril de 2007 en Cardiff (Gales).

Esta va a ser la cabera fase final d'una Eurocopa con solo 16 países participantes, porque na fase final de 2016 yá van participar 24 seleiciones. La clasificación pa la fase final del tornéu entamó a xugase n'agostu de 2010 y va finar en payares de 2011.

## Eleición del país organizador

### Candidatures
Nun principiu, fueron cinco les candidatures presentaes, tando representaos siete países:
*  - , n'andecha
* 
* 
*  - , n'andecha
* 

El 8 de payares de 2005, el Comité Executivu de la UEFA menguó les candidatures de cinco a tres, que presentaron un informe más detalláu como segunda fase del procesu, el 31 de mayu de 2006. La UEFA visitó los países candidatos en setiembre de 2006 y la eleición final foi tomada en Cardiff (Gales) el 18 d'abril de 2007. Los resultaos de les votaciones fueron:

### Procedimientu de votación
La eleición fízose con un procedimientu de doble vuelta, necesitándose mayoría absoluta na primer ronda pa ser proclamáu ganador de forma automática. Pa que la votación fuera válida, necesitábase la presencia de polo menos ocho miembros na sala. Como la candidatura Polonia - Ucraína recibió mayoría absoluta (8 votos), nun fizo falta facer una segunda ronda, y proclamósela ganadora.

La votación fízose ente los catorce miembros del Comité Executivu de la UEFA:

Carraro y Surkis nun pudieron votar, por ser de países candidatos, asina que na votación hebo solo doce votos.

### Datos de les candidatures nun escoyíes

#### Italia
Italia ya organizara la fase final de la Eurocopa en 1968 y 1980, y tamién los Mundiales de 1934 y 1990. La candidatura italiana paecía que yera la más sólida de les tres, gracies a que les infraestructures de tresporte son ellí xeneralmente bones, tien grandes posibilidaes pal abellugu de los visitantes, y amás la Federación Italiana de Fútbol tien esperiencia n'organizar grandes torneos. Por embargu, l'escándalu na Serie A en 2006 y los casos de violencia al rodiu del fútbol en Catania, qu'acabó cola muerte d'un oficial de policía y dexó al aire les deficiencies de seguridá en munchos estadios, xugaron en contra d'Italia a la hora de la votación final. 

Les sedes que propusiera la Federación Italiana de Fútbol fueron:
* Bari, Estadiu San Nicola.
* Firenze, Estadiu Artemio Franchi.
* Milano, Estadiu Giuseppe Meazza "San Siro" (probable sede pa la semifinal).
* Napoli, un nuevu estadiu que se diba contruir al norte de la ciudá (probable sede pa la semifinal).
* Palermo, otru estadiu nuevu a construir nel vieyu velódromu.
* Roma, Estadiu Olímpicu (probable sede pa la final)
* Torino, el nuevu campu de la Juventus, que ta faciéndose nel vieyu Delle Alpi.
* Udine, Estadiu Friuli

#### Croacia y Hungría
Les siguientes ciudaes fueron propuestes poles federaciones croata y húngara:
* Croacia: Zagreb, Split, Rijeka, Osijek
* Hungría: Budapest, Székesfehérvár, Győr, Debrecen

Hungría yera candidata por tercer vegada consecutiva dempués de nun llograr organizar la Eurocopa 2004 nin la Eurocopa 2008. Xunióse a Croacia dempués de que'l so compañeru anterior, Austria, escoyó asociase a Suiza pa optar (y llograr) a organizar la Eurocopa 2008.

Nengún de los dos países organizara dalguna vegada un gran tornéu d'estes carauterístiques, anque en Zagreb, la capital de Croacia, xugóse una semifinal y el partíu pol tercer y cuartu puestu na Eurocopa 1976 cuando'l país yera parte de la República Federal Socialista de Yugoslavia. Amás, en Croacia ficiéronse tamién la Universiada 1987, l'Eurobásquet 1989, el Campeonatu d'Europa de Balonmano de la EHF 2000, el Campeonatu del Mundu de Balonmano 2003 (femenín), el Campeonatu d'Europa de Balón Volea de la CEV 2005 (femenín), el Campeonatu d'Europa de Patinaxe Artísticu sobre Xelu de la ISU 2008, el Campeonatu del Mundu de Balonmano 2009, el Troféu Snow Queen, el Gran Premiu de Zagreb de la IAAF, la Copa Continental de la IAAF 2010 y otros munchos.

Hai posibilidaes de que Croacia vuelva a presentar la so candidatura otra vegada, pero n'andecha con Italia y Eslovenia o con Bosnia y Herzegovina.

## Sedes
Na Eurocopa 2012 tien d'haber 31 partíos, de los que 16 van ser n'Ucraína y 15 en Polonia.

* Warsaw: tres partíos de grupu (incluyendo'l partíu inaugural), dos partíos de 1/4 de final y una semifinal.
* Gdańsk: tres partíos de grupu.
* Wrocław: tres partíos de grupu.
* Poznań: tres partíos de grupu.

* Kiev: tres partíos de grupu, dos partíos de 1/4 de final, una semifinal y la final.
* Lviv: tres partíos de grupu.
* Kharkiv: tres partíos de grupu.
* Donetsk: tres partíos de grupu.




### Sedes descartaes
Tamién fueron consideraes, pero descartáronse dempués del conceyu de la UEFA del 13 de mayu de 2009, les ciudaes siguientes:

## Participación
Na Eurocopa 2012 van participar 16 seleiciones nacionales, como vien siendo dende 1996. Munches federaciones europees taben a favor d'ampliar el tornéu a 24 equipos pol incrementu de miembros de la UEFA nos últimos años (mientres qu'antes de la desaparición de la Xunión Soviética y Yugoslavia yeren 33, n'abril de 2006 yá sumaben 53). Por embargu, el 17 d'abril de 2007, el Comité Executivu de la UEFA rechazó l'ampliación en 2012, anque en setiembre de 2008 anuncióse la intención de facelo en 2016.

## Clasificación
La fase clasificatoria pa la Eurocopa 2012 entamó n'agostu de 2010 y tien de finar en payares de 2011. El sortéu pa esta fase fízose na Sala Kongresowa del Palaciu de la Cultura y la Ciencia de Varsovia el 7 de febreru de 2010. Esta foi la primer vegada que pa componer los bombos del sortéu usóse'l nuevu coeficiente pa seleiciones de la UEFA. España, como vixente campeón d'Europa foi direutamente colocada nel primer bombu. 

En total, ficiéronse nueve grupos, seis d'ellos con seis equipos y tres d'ellos con cinco. Van clasificase pa la fase final el primer clasificáu de caún de los grupos y el meyor d'ente tolos segundos (nos grupos con seis equipos, nun se tienen en cuenta lso resultaos escontra l'últimu equipu del grupu).

Los otros ocho segundos de grupu van xugar ente ellos una eliminatoria a doble partíu, clasificándose tamién pa la fase final los ganadores.

### Equipos clasificaos

## Otros temes

### Logotipu y eslogan
El logotipu oficial de la competición fue desveláu nun eventu especial na Plaza Mykhailivs'ka de Kiev, el 14 d'avientu de 2009. Garra la so identidá visual del Wycinanki, l'arte tradicional de corte de papel practicáu en Polonia y nes árees rurales d'Ucraína. El logotipu cunta con una flor por caúna de les naciones que van organizar el tornéu y un balón de fútbol nel mediu, que representa la emoción y la pasión de les Eurocopes; el tallu de la flor simboliza a la UEFA y al fútbol européu, l'aspeutu estructural de la competición. Los colores usaos nel logotipu inspiráronse tamién na naturaleza.

La ceremonia de presentación del logotipu cuntó colos presidentes de les federaciones polaca y ucraína de fútbol, Grzegorz Lato y Hryhoriy Surkis, y col presidente de la UEFA Michel Platini. Tamién taben el presidente d'Ucraína y la primer ministra d'esi país, Viktor Yushchenko y Yulia Tymoshenko. Como parte del eventu, edificios simbólicos de les ocho sedes fueron illuminaos col tamién col logotipu.

L'eslogan de la competición, "Faciendo historia xuntos" (Razem tworzymy przyszłość, en polacu y Творимо історію разом, n'ucraín) foi anunciáu al mesmu tiempu que'l logotipu. L'eslogan reflexa'l fechu de que Polonia y Ucraína representen los países organizadores más al este na historia de les Eurocopes.

### Entraes
Les entraes pa la Eurocopa 2012 van salir a la venta na primavera de 2011. Van ofrecese entraes individuales pa los partíos y tamién series pa caún de los 16 equipos. Amás, va a haber entraes reservaes pa los aficionaos con falta de visión, que necesiten silla ruedes y acompañante. Ye tamién posible rexistrar una direición de corréu electrónicu pa ser informáu sobre l'entamu de les ventes d'entraes.

## Referencies

## Enllaces esternos

* Sitiu web oficial